钦定古今图书集成/明伦汇编/官常典/第011卷 > 魏
## 钦定古今图书集成/明伦汇编/官常典/第011卷 > 魏

### 文帝黄初三年立皇弟皇子等为王初制王公庶子封爵之次

按《三国志魏文帝本纪》，“黄初三年春三月乙丑，立齐
公叡为平原王。帝弟鄢陵公彰等十一人皆为王。”初
制封王之庶子为乡公，嗣王之庶子为亭侯，公之庶
子为亭伯。甲戍立皇子霖为河东王。夏四月戊申，立
鄄城侯植为鄄城王。按《明帝本纪》，“帝讳叡，文帝太
子也。年十五封武德侯。”黄初二年为齐公，三年为平
原王，七年，立为皇太子。

黄初六年秋七月立皇子鉴为《东武阳王》。

按：《三国志魏文帝本纪》云云。

黄初七年夏五月丁巳，明帝即位。壬辰，立皇弟蕤为
阳平王。秋八月辛巳，立皇子冏为清河王。

按：《三国志魏明帝本纪》云云。

### 明帝太和二年秋九月乙酉立皇子穆为繁阳王

按：《三国志魏明帝本纪》云云。

太和五年，令“诸王及宗室公侯，各将适子一人朝京
师。”

按：《三国志魏明帝本纪》：太和五年秋八月诏曰：“古者
诸侯朝聘，所以敦睦亲亲，协和万国也。先帝著令，不
欲使诸王在京都者，谓幼主在位，母后摄政，防微以
渐，关诸盛衰也。朕惟不见诸王，越十有二载，悠悠之
怀，能不兴思！其令诸王及宗室公侯，各将适子一人
朝后，有少主、母后在宫者，自如先帝令。申明著于令。”
太和六年，诏改封诸侯王，皆以郡为国。追封皇子殷
为安平王。

按《三国志魏明帝本纪》，“六年春二月诏曰：‘古之帝王
封建诸侯，所以藩屏王室也。《诗》不云乎？‘怀德维宁，宗
子维城’。秦汉继周，或彊或弱，俱失厥中。大魏创业，诸
王开国，随时之宜，未有定制，非所以永为后法也。其
改封诸侯王，皆以郡为国’。”夏五月，皇子殷薨，追封谥
安平哀王。

### 青龙三年秋八月庚午立皇子芳为齐王询为秦王按三国志魏明帝本纪云云 按齐王本纪明帝无子养王及秦王询宫省事秘莫有知其所由来者青

龙三年，立为齐王。景初三年，帝病甚，立为皇太子，即
皇帝位。

### 齐王嘉平六年太后令废帝为齐王

按《三国志魏齐王本纪》：“嘉平六年秋九月，大将军司
马景王将谋废帝，以闻皇太后。甲戌，太后令曰：‘皇帝
芳春秋已长，不亲万机，耽淫内宠，沈漫女德，日延倡
优，纵其丑谑，迎六宫家人，留止内房，毁人伦之叙，乱
男女之节。恭孝日亏，悖傲滋甚，不可以承天绪，奉宗
庙’。”使兼太尉高柔奉策，用一元大武，告于宗庙，遣芳
归藩于齐，以避皇位。是日迁居别宫，年二十三。使者
持节送卫营齐王宫于河内重门，制度皆如藩国之
礼。

### 陈留王景元元年诏议定燕王章奏及制诏称谓仪典

按《三国志魏陈留王本纪》，奂，武帝孙燕王宇子也。高
贵乡公卒，公卿迎立即皇帝位。景元元年冬十一月，
燕王上表贺冬至称臣。诏曰：“古之王者，或有所不臣，
王将宜依此义，表不称臣乎？又当为报。夫后大宗者
降其私亲，况所继者重耶？若便同之臣妾，亦情所未
安。其皆依礼典处，当务尽其宜。”有司奏，以为“礼莫崇
于尊祖，制莫大于正典。陛下稽德期运，抚临万国，绍
大宗之重，隆三祖之基。伏惟燕王体尊戚属，正位藩
服，躬秉虔肃，率蹈恭德，以先万国。其于正典，阐济大
顺，所不得制。圣朝诚宜崇以非常之制，奉以不臣之
礼。臣等平议，以燕王章表可听如旧式。中诏所施，或存好问准之义，类则宴觌之族也。可”少顺圣敬，加崇
仪称，示不敢斥，宜曰“皇帝敬问大王侍御。”至于制书，
国之正典，朝廷所以辨章公制，宣昭轨仪于天下者
也，宜循法，故曰“制诏燕王。”凡诏命、制书、奏事、上书，诸
称燕王者，可皆上平。其非宗庙助祭之事，皆不得称
王名。奏事上书文书及吏民，皆不得触王讳，以彰殊
礼，加于群后，上遵正典尊祖之制，俯顺《圣敬》烝烝之
心。二者不愆，礼实宜之。可普告施行。

按：《文献通考》：“袁子曰：‘魏兴，承大乱之后，民人损减，不可则以古始。于是封建侯王，皆使寄地空名，而无其实。王国使有老兵百馀人以卫其国，虽有王侯之号，而乃侪于匹夫。县隔千里之外，无朝聘之仪，邻国无会同之制，诸侯游猎不得过三十里。又为设方辅监国之官以伺察之，王侯皆思为布衣而不能得，既违宗国藩屏之义，又亏亲戚骨肉之恩’。” 马端临按：汉列侯之大者多食万户，魏则虽亲王所食，未有及万户者。汉光武封功臣，如邓、寇辈皆以元功食四县，范晔犹以为惩韩、彭之戮，存矫枉之志，故不大其封土，使之得以功名自终，魏则诸王所食，不过一县，盖封建之制，至曹魏而规模益贬矣，然以天下户口之数考之，西汉盛时至一千馀万，而魏氏仅六十六万有奇，盖郡国所上户口犹不及汉十之一，宜其分封之户数不能如汉制也。又两汉户赋轻，而魏晋以来户赋重，受封者皆食其户赋，则轻者不容不多，而重者不容不少。《张绣传言》“时，天下户口减耗，十裁一存，诸将封未有满千户者，而” 绣独以功封二千户，亦一证也。